# ЗОШТО МОМЕНТАЛНО НЕ ИСПОЛНУВАМ УСЛОВИ ЗА ПРОВЕРКА ЗА РАК НА БЕЛИТЕ ДРОБОВИ?

Националната програма за проверка за рак на белите дробови (National Lung Cancer Screening Program) е наменета за лица кои ги исполнуваат критериумите за возраст и историја на пушење наведени подолу и немаат симптоми, со цел откривање на рак на белите дробови во рана фаза. Истражувањата покажуваат дека проверката најмногу им користи на лица кои:

|  |
| --- |
| Постари лица (симбол)  **Се на возраст од 50 до 70 години**  И  Бели дробови (симбол)  **Немаат симптоми или знаци што укажуваат на рак на белите дробови** (на пример, необјаснета и постојана кашлица, искашлување крв, отежнато дишење без причина).  И  Кутија цигари (симбол)  **Пушат цигари или имаат историја на пушење цигари** (престанале да пушат во последните 10 години)  И  Календар (симбол)  **Имаат историја на пушење цигари од најмалку 30 „pack-years“ („кутии-години“)** (на пример, едно кутија цигари дневно 30 години или 2 кутии цигари дневно 15 години) |

## Што треба да направам ако не ги исполнувам условите, но сè уште сум загрижен/а?

1. **Доколку сè уште немате 50 години, посетете го вашиот доктор за да провери дали ќе ги исполнувате условите кога ќе наполните 50 години. Разговарајте со вашиот доктор за други опции како да се грижите за здравјето на вашите бели дробови надвор од програмата.**
2. **Доколку имате над 70 години, разговарајте со вашиот доктор за други опции како да се грижите за здравјето на вашите бели дробови надвор од програмата.**
3. **Ако имате некој од овие знаци или симптоми, тогаш проверката не е за вас:**

* **Нова или променета кашлица**
* **Искашлување крв**
* **Отежнато дишење без причина**
* **Голем замор**
* **Необјаснето губење на тежина**
* **Болка во градите или рамената што не престанува**

Доколку имате некој од овие симптоми, ве молиме веднаш разговарајте со вашиот доктор. Доколку имате какви било знаци или симптоми, вашиот доктор може да ви даде упат за скенирање надвор од програмата.

1. **Ако не ги исполнувате условите сега поради вашата историја на пушење цигари, би можеле да ги исполнувате условите во иднина. Посетете го вашиот доктор за да разговарате за вашата историја на пушење и редовно проверувајте со него дали ги исполнувате условите да учествувате во програмата.**
2. **Можеби ги исполнувате условите за програмата, но во моментот не можете да направите КТ скенирање со ниска доза на зрачење поради други медицински причини. Вашиот доктор ќе разговара со вас за овие причини.**

## Ако сега не ги исполнувате условите, можеби сепак сте изложени на ризик

Ако сега не ги исполнувате условите да учествувате во програмата поради вашата возраст или историја на пушење, можеби ќе ги исполнувате условите во иднина. Редовно проверувајте со вашиот доктор за да видите дали ги исполнувате условите да правите поверка за рак на белите дробови во рамките на програмата.

Сè уште може да бидете изложени на ризик дури и ако не ги исполнувате условите за правење проверка. Ве молиме разговарајте со вашиот доктор за ризиците на кои сте изложени и за поддршка за откажување од пушење.

## Откажувањето од пушење и непушењето значително ги подобруваат вашето здравје

Иако не мора да се откажете од пушењето за да учествувате во проверката за рак на белите дробови, вашето тело може да почне да се чувствува подобро многу брзо откако ќе се откажете од пушењето. Никогаш не е предоцна да се откажете од пушењето. Откажувањето од пушење е најдоброто нешто што можете да го направите за да го подобрите и заштитите вашето здравје, дури и ако не ги исполнувате условите за проверка за рак на белите дробови. Зависноста од никотин е клиничка состојба која може да се лекува. [Националната платформа за откажување од пушење (National Cessation Platform),](https://www.quit.org.au/articles/national-cessation-platform-stakeholder-toolkit) ( quit.org.au ), и апликацијата **MyQuitBuddy** (<https://www.quit.org.au/articles/national-cessation-platform-stakeholder-toolkit>) можат да ви помогнат да започнете со откажувањето.

|  |  |
| --- | --- |
| QR-код за повеќе информации за Националната програма за проверка за рак на белите дробови  За повеќе информации за Националната програма за проверка за рак на белите дробови: [www.health.gov.au/nlcsp](http://www.health.gov.au/nlcsp) | За помош да се откажете од пушење: [**www.quit.org.au**](http://www.quit.org.au) |